आइ न्यायमुर्ती के॰पी॰ शक्तिक तेसरे तेवर छन्हि । भोरेसँ हड़बड़ाएल, डेराएल आ तमसाएल छथि । कोर्टमे मुद्दे तेहन छै जे चहुँ दिश तनावक स्थिती उपजि गेल छै । एकटा प्रेमी जोड़ा खाप पंचायतपर केश केने छै आ सरकारसँ सुरक्षा देबाक आग्रह केने छै । जज के॰पी॰ शक्ति प्रेमकें ठीक बतबैत सजाक रूपमे चारि-पाँच पंचायतक कर्ता-धर्ताकें जहल पहुँचा देलनि । कतेको प्रेमी हिनका आदर्श मानि लेलक । भरि दिन कतेको मीडिया इन्टभ्यू लेल परेशान करैत रहलनि । देर राति घर एलनि तँ पता चलल जे जेठ बेटी पुलिसक बेटासँ कोर्टमे विआह कऽ लेलक अछि । एखन के॰पी॰ शक्ति हजारो खाप पंचायतक शक्ति अपनामे समेट बेटीक घेंटसँ सटल ओढ़नीसँ फन्दा कसि रहल छलथि । 